Aandele-mening: Sasol | Netwerk24
Deur Simon Brown 14 Februarie 2020 05:01
Ek besit Sasol* al sedert 1994. In 2015 het ek 'n rubriek geskryf oor of dit 'n fout is om dié aandeel te hou – en besluit dit is nie. Ek het Sasol gehou, maar nie my posisie aangevul nie. Dit was wel 'n fout.
Sasol se jongste handelsverklaring begin met 'n verwysing na 'n verwagte "bevredigende stel bedryfsresultate". Ek is nie seker hy is bedryfsgewys gesond nie. Die lang vertraging en kosteoorskrydings op die Lake Charles chemiese projek in Amerika en 'n gebrek aan vordering met die besoedeling uit sy Sasolburg-aanlegte dui op die teendeel.
Ja, Lake Charles sal sekerlik later in bedryf kom en inkomste en wins genereer – tot die volgende bedryfskwessie, ontploffing of kosteaanpassing weer winste begin knou.
Omdat ek baie jare lank geen aandele bygevoeg het nie, maak Sasol nou 'n baie klein deeltjie van my portefeulje uit en moet óf aangevul óf verkoop word.
Met besoedeling en klimaatsverandering deesdae ál meer in die kollig, lê moeilike tye vir Sasol voor en ek wil nie langer deel daarvan wees nie. Ek sal my standpunt in 2015 as 'n fout beskou en uitklim.